New Delhi, देश में कोरोना संक्रमितों की संख्या 4 लाख 26 हजार 140 हो गई है। 1 लाख 74 हजार 803 मरीजों का इलाज चल रहा है, जबकि 2 लाख 37 हजार 252 ठीक हो चुके हैं। कुल 13 हजार 704 मरीजों की मौत हो चुकी है। बीते 24 घंटे में 15 हजार 140 मरीज बढ़े। सबसे ज्यादा 3870 केस महाराष्ट्र में और इसके बाद 3000 मामले दिल्ली में आए। संक्रमितों की संख्या में तेजी से बढ़ोतरी होने की वजह बीते दिनों टेस्टिंग का बढ़ाया जाना भी है। 16 जून तक देश में अधिकतम डेढ़ लाख टेस्ट हुए थे, अब इनकी संख्या 2 लाख के करीब है। रविवार को 1 लाख 90 हजार 730 कोरोना टेस्ट किए गए।